|  |
| --- |
| ΑΝΑΚΟΙΝΩΣΗ &ΑΙΤΗΣΗ ΓΙΑ ΤΟ ΠΡΟΓΡΑΜΜΑ ΣΤΕΓΑΣΗ ΚΑΙ ΕΡΓΑΣΙΑ ΓΙΑ ΤΟΥΣ ΑΣΤΕΓΟΥΣ III |
|  |
|  |
| \\kentro-pc1\ΚΟΙΝΟΧΡΗΣΤΑ ΣΟΦΙΑ\κεντρο κοινοτητας\ΛΟΓΟΤΥΠΑ\3.jpg |
|  |

 ΑΝΑΚΟΙΝΩΣΗ

|  |
| --- |
|  |

**ΑΝΑΚΟΙΝΩΣΗ**

Ο Δήμος Βόρειας Κέρκυρας (συντονιστής φορέας) και ο Δήμος Λευκάδας σε συνεργασία με την ΑΜΚΕ Δύναμη Ζωής πρόκειται να υλοποιήσουν Σχέδιο Δράσης με τίτλο «Στέγασης και Εργασίας για τους Αστέγους ΙΙΙ των Δήμων Βόρειας Κέρκυρας - Λευκάδας, στο πλαίσιο του Προγράμματος «Στέγαση και Εργασία για τους Αστέγους ΙΙΙ».

Η υλοποίηση του Σχεδίου χρηματοδοτείται από πόρους του Υπουργείου Εργασίας Κοινωνικής Συνοχής και Οικογένειας.

Βασικός στόχος του Σχεδίου είναι η μείωση του φαινομένου της έλλειψης στέγης με στόχο την άμεση μετάβαση των αστέγων σε αυτόνομες μορφές διαβίωσης μέσω της παροχής υπηρεσιών στέγασης και κοινωνικής φροντίδας, καθώς και της κινητοποίησης των ωφελούμενων του προγράμματος για την επανένταξη τους στον κοινωνικό ιστό μέσω της παροχής υπηρεσιών συμβουλευτικής και εύρεσης εργασίας.

Το σχέδιο Δράσης περιλαμβάνει δέσμη αλληλοσυμπληρωμένων δράσεων ως ακολούθως:

* **Επιδότηση ενοικίου για διάστημα είκοσι τεσσάρων (24) μηνών**
* **Κάλυψη δαπανών για οικοσκευές**
* **Κάλυψη δαπανών υπηρεσιών κοινής ωφέλειας και κοινοχρήστων**
* **Δαπάνες επισκευής φθορών και έκδοσης πιστοποιητικών ενεργειακής απόδοσης**
* **Επιδότηση Εργασίας και ασφαλιστικών εισφορών για έως και 12 μήνες**
* **Επιδότηση ασφαλιστικών εισφορών εργαζομένου και εργοδότη μετά την ολοκλήρωση επιδότησης της εργασίας για έως και 12 μήνες**
* **Επιδότηση ασφαλιστικών εισφορών εργαζομένου και εργοδότη για νέες θέσεις εργασίας για έως και 12 μήνες**
* **Επιδότηση για απόκτηση επαγγελματικών δεξιοτήτων**
* **Παροχή υπηρεσιών ψυχοκοινωνικής στήριξης και διασύνδεσης με συμπληρωματικές κοινωνικές παροχές και υπηρεσίες.**

Ωφελούμενοι του Σχεδίου θα είναι συνολικά 18 νοικοκυριά που τα μέλη τους έχουν καταγραφεί από τις Κοινωνικές Υπηρεσίες των Δήμων Βόρειας Κέρκυρας και Λευκάδας ως άστεγοι που διαβιούν **στο δρόμο** (Δημόσιοι ή εξωτερικοί χώροι, ιδίως: στο δρόμο, στο πεζοδρόμιο, κάτω από γέφυρα, σε πάρκο, σε πλατεία, σε είσοδο σταθμών ΜΜΜ, σε είσοδο ή περιφραγμένο χώρο νοσοκομείου ή άλλου δημόσιου κτιρίου, σε εγκαταλελειμμένο κτίριο), ή **σε ακατάλληλα καταλύματα** (Τροχόσπιτο, αυτοκίνητο, σκηνή, κοντέινερ, αποθήκη, παράγκα, άλλο ακίνητο χωρίς παροχή ρεύματος), ή **σε επισφαλείς συνθήκες στέγασης** (Ιδίως, η διαμονή υπό απειλή έξωσης, η διαμονή σε καθεστώς παράτυπης ενοικίασης ή παραχώρησης, η διαμονή στην οικογενειακή εστία υπό την απειλή βίας ή αναγκαστικής απομάκρυνσης, η προσωρινή διαμονή σε συγγενείς ή φίλους από ανάγκη ευάλωτων οικογενειών και ατόμων).

**Οι ενδιαφερόμενοι (Δήμου Λευκάδας) για ένταξη στο πρόγραμμα καλούνται να υποβάλλουν αίτηση σύμφωνα με το συνημμένο υπόδειγμα και δικαιολογητικά στο πρωτόκολλο του Δήμου Λευκάδας, Διοικητήριο Αντ. Τζεβελέκη & Υπ. Κατωπόδη.**

Για την επιλογή τους θα εφαρμοστεί σύστημα επιλογής και αξιολόγησης καθώς και ατομική συνέντευξη.

**ΠΛΗΡΟΦΟΡΙΕΣ:**

**Δήμος Λευκάδας**

**1. Αυτοτελές Τμήμα Κοινωνικής Προστασίας Παιδείας και Πολιτισμού**

Τηλέφωνο**: 2645360534 Γρ. Κοινωνικών Λειτουργών**

**2. Κέντρο Κοινότητας**

Τηλέφωνο: **2645360524**

**Συνημμένα:**

**ΑΙΤΗΣΗ ΣΥΜΜΕΤΟΧΗΣ ΥΠΟΨΗΦΙΟΥ**